
DR.30.10.2002 45 
 

  

Dato’ S. Veerasingam:  Ya. 

Tuan Pengerusi [Dato’ Haji Muhamad bin Abdullah]: Ya, Batang Lupar.   

Tuan Haji Wan Junaidi bin Tuanku Jaafar:  Ini Tuan Pengerusi saya buat 
penjelasan dahulu sebelum bertanya.  Saya bukan ahli UMNO tetapi saya bertanya hal 
UMNOlah.  Kalau tidak salah saya daripada segi sejarah selepas tahun 1948 apabila 
UMNO ditubuhkan… 

Datuk Haji Mohamad bin Haji Aziz:  1946. 

Tuan Haji Wan Junaidi bin Tuanku Jaafar: 1946. Hari saya dilahirkan Tuan 
Pengerusi, sebenarnya salah tadi, tahun saya dilahirkan. Orang Melayu berlindung di 
bawah lambang parti UMNO dan orang Melayu telah bersatu padu semenjak itu.  Selepas 
itu tidak lama tertubuh satu parti lain iaitu parti PAS dan orang Melayu mula berpecah.  
Jadi, persoalannya adakah UMNO ataupun PAS yang telah memecahkan orang Melayu.   

Yang kedua, apabila Sabah berpecah di antara orang-orang Melayu dan orang 
Islam di Sabah datang UMNO ke Sabah dan menyatukan orang Islam dan orang Melayu 
terwujudnya perpaduan hingga sekarang kita lihat. Tetapi nampaknya PAS masuk lagi 
mungkin harapan mereka akan memecah orang Melayu di Sabah sebagaimana orang 
Melayu di Semenanjung telah dipecahkan. Di Sarawak juga dicuba hendak dipecahkan. 
Masa kini belum lagi berhasil tetapi kita tidak tahu pada masa yang akan datang.   

Persoalan saya apakah agenda kementerian supaya parti-parti politik ini tidak 
menggunakan persoalan agama. Tadi saya mendengar persoalan masjid, surau dikontrol 
kerajaan oleh kerana memecahkan orang Melayu. Tetapi persoalan saya macam manakah 
agenda kementerian Yang Berhormat supaya mewujudkan keadaan orang Melayu yang 
dahulunya walaupun kita berpecah, berpisah ataupun berlainan pendapat daripada soal 
politik tetapi tidak menggunakan garis panduan yang sepatutnya agama itu menyatukan 
tetapi agama itulah digunakan untuk memecahkan orang Melayu di seluruh negara.  
Walaupun belum berjaya di Sarawak dan Sabah kita tidak tahu kalau tindakan yang begitu 
intensif dengan izin, bibit-bibit ini telah ditanamkan di sana sini untuk memecahkan bangsa 
Melayu.  Bagaimanakah kementerian untuk mengatasi masalah ini.   

Dato’ S. Veerasingam:  Tuan Pengerusi, saya ucapkan terima kasih kepada Yang 
Berhormat.  Sebenarnya sejarah akan memberitahu kepada dunia ini siapa yang telah 
memecahkan sesuatu kaum itu. Apabila Yang Berhormat  telah menerangkan saya tidak 
perlu jawablah itu sebab Yang Berhormat sendiri telah menerangkan sejarahnya dan 
bagaimana ia berlaku. Apa permintaan saya kita jangan menggunakan agama untuk 
memecahkan sesiapa sebab semua agama mengajar kita supaya kita baik. Sebab itu 
kementerian saya telah wujudkan satu panel iaitu Panel Perundingan Agama yang terdiri 
daripada tokoh-tokoh keagamaan supaya kita dapat bincang jika ada apa-apa masalah 
supaya kita dapat mengatasi masalah-masalah itu dalam perbincangan ini kerana agama 
adalah penting untuk semua kaum dan agama masing-masing mengajar umatnya supaya 
mereka hidup dalam suasana aman dan damai, itu mustahak.   

 Mana-mana agama pun tidak mengajar supaya kita menjadi samseng ataupun kita 
berlawan.  Mana-mana agama pun tidak mengajar begitu. Jadi semua agama ajaran adalah 
baik dan kita jangan mengambil kesempatan supaya menggunakan agama untuk  
memecahbelahkan mana-mana pihak. 

 Yang Berhormat bagi Petaling Jaya Utara telah menyebut tentang tele-dera.  
Untuk makluman Yang Berhormat dalam tahun 2001 sahaja, ada 713 panggilan tele-dera.  
Tahun ini daripada bulan Januari hingga 24 Oktober 2002, panggilan yang telah diterima 
adalah 307 panggilan dan nombor tele-dera ialah 1-800-88-3040.  Itu adalah nombor tele-
dera.   

Beliau juga telah sebut tentang tadika dan tabika.  Sebenarnya semua kelas tadika 
dan tabika mengambil kira murid-murid ataupun anak-anak yang berumur empat hingga 
enam tahun bagi tabika dan tadika.   

 



Dato' S. Veerasingam: Ya. Tuan Pengerusi [Dato' Haji Muhamad bin Abdullah]: Ya, Batang Lupar. Tuan Haji Wan Junaidi bin Tuanku Jaafar: Ini Tuan Pengerusi saya buat penjelasan dahulu sebelum bertanya. Saya bukan ahli UMNO tetapi saya bertanya hal UMNOlah. Kalau tidak salah saya daripada segi sejarah selepas tahun 1948 apabila UMNO ditubuhkan... Datuk Haji Mohamad bin Haji Aziz: 1946. Tuan Haji Wan Junaidi bin Tuanku Jaafar: 1946. Hari saya dilahirkan Tuan Pengerusi, sebenarnya salah tadi, tahun saya dilahirkan. Orang Melayu berlindung di bawah lambang parti UMNO dan orang Melayu telah bersatu padu semenjak itu. Selepas itu tidak lama tertubuh satu parti lain iaitu parti PAS dan orang Melayu mula berpecah. Jadi, persoalannya adakah UMNO ataupun PAS yang telah memecahkan orang Melayu. Yang kedua, apabila Sabah berpecah di antara orang-orang Melayu dan orang Islam di Sabah datang UMNO ke Sabah dan menyatukan orang Islam dan orang Melayu terwujudnya perpaduan hingga sekarang kita lihat. Tetapi nampaknya PAS masuk lagi mungkin harapan mereka akan memecah orang Melayu di Sabah sebagaimana orang Melayu di Semenanjung telah dipecahkan. Di Sarawak juga dicuba hendak dipecahkan. Masa kini belum lagi berhasil tetapi kita tidak tahu pada masa yang akan datang. Persoalan saya apakah agenda kementerian supaya parti-parti politik ini tidak menggunakan persoalan agama. Tadi saya mendengar persoalan masjid, surau dikontrol kerajaan oleh kerana memecahkan orang Melayu. Tetapi persoalan saya macam manakah agenda kementerian Yang Berhormat supaya mewujudkan keadaan orang Melayu yang dahulunya walaupun kita berpecah, berpisah ataupun berlainan pendapat daripada soal politik tetapi tidak menggunakan garis panduan yang sepatutnya agama itu menyatukan tetapi agama itulah digunakan untuk memecahkan orang Melayu di seluruh negara. Walaupun belum berjaya di Sarawak dan Sabah kita tidak tahu kalau tindakan yang begitu intensif dengan izin, bibit-bibit ini telah ditanamkan di sana sini untuk memecahkan bangsa Melayu. Bagaimanakah kementerian untuk mengatasi masalah ini. Dato' S. Veerasingam: Tuan Pengerusi, saya ucapkan terima kasih kepada Yang Berhormat. Sebenarnya sejarah akan memberitahu kepada dunia ini siapa yang telah memecahkan sesuatu kaum itu. Apabila Yang Berhormat telah menerangkan saya tidak perlu jawablah itu sebab Yang Berhormat sendiri telah menerangkan sejarahnya dan bagaimana ia berlaku. Apa permintaan saya kita jangan menggunakan agama untuk memecahkan sesiapa sebab semua agama mengajar kita supaya kita baik. Sebab itu kementerian saya telah wujudkan satu panel iaitu Panel Perundingan Agama yang terdiri daripada tokoh-tokoh keagamaan supaya kita dapat bincang jika ada apa-apa masalah supaya kita dapat mengatasi masalah-masalah itu dalam perbincangan ini kerana agama adalah penting untuk semua kaum dan agama masing-masing mengajar umatnya supaya mereka hidup dalam suasana aman dan damai, itu mustahak. Mana-mana agama pun tidak mengajar supaya kita menjadi samseng ataupun kita berlawan. Mana-mana agama pun tidak mengajar begitu. Jadi semua agama ajaran adalah baik dan kita jangan mengambil kesempatan supaya menggunakan agama untuk memecahbelahkan mana-mana pihak. Yang Berhormat bagi Petaling Jaya Utara telah menyebut tentang tele-dera. Untuk makluman Yang Berhormat dalam tahun 2001 sahaja, ada 713 panggilan tele-dera. Tahun ini daripada bulan Januari hingga 24 Oktober 2002, panggilan yang telah diterima adalah 307 panggilan dan nombor tele-dera ialah 1-800-88-3040. Itu adalah nombor tele- dera. Beliau juga telah sebut tentang tadika dan tabika. Sebenarnya semua kelas tadika dan tabika mengambil kira murid-murid ataupun anak-anak yang berumur empat hingga enam tahun bagi tabika dan tadika.